ઉલ્લેખનિય છે કે પાટણમાંથી પાસ દ્વારા સદભાવના યાત્રાનું આયોજન કરવામાં આવ્યું છે. પાટણના મોતીસા વિસ્તારમાં આવેલ ખોડીયાર માતાજીના મંદિરેથી સદભાવના રથનું પ્રસ્થાન કરવામાં આવ્યું છે.જેમાં મુસ્લિમ બિરાદરોએ શાંતિનું પ્રતિક એવા કબુતર ઉડાવી રથનું પ્રસ્થાન કરાવ્યું હતું. તેમજ સદભાવના યાત્રામાં કોંગ્રેસના ધારાસભ્યો પણ જોડાયા છે. હજારોની સંખ્યામાં પાટીદારો પદયાત્રામાં જોડાઈ ચુક્યા છે. આ પદયાત્રા પાટણથી નીકળી ઉમિયાધામ ઉંઝા ખાતે પહોચશે. સરકારની સદબુદ્ધિ માટે ખાસ આ સદભાવના યાત્રા કરવામાં આવી છે.